ai4bharat/Pralekha huggingface dataset:
امور داخلہ کی وزارت
مرکزی وزیر داخلہ اور تعاون کے وزیر جناب امت شاہ نے آج وزیر اعظم جناب نریندر مودی جی کی قیادت میں لیے گئے کابینہ کے اہم فیصلوں کی ستائش کی
سب کے لئے کنکٹی وٹی مودی سرکار کی اولیت ہے، آج وزیر اعظم جناب نریندر مودی جی کی قیادت میں کابینہ نے دور دراز اوردشوار گزار علاقوں کے 24680اچھوتے گاؤں میں 26316کروڑ روپے کی مجموعی لاگت سے 4جی موبائل خدمات مہیا کرنے کے ایک پروجیکٹ کو منظوری دی
ایک دیگر اہم فیصلے میں مرکزی کابینہ نے 1.64لاکھ کروڑ روپے کے بی ایس این ایل کے احیا پیکیج کو منظوری دی، اس سے بی ایس این ایل کو اپنی موجودہ خدمات کے معیار میں بہتری لانے ، 4جی خدمات شروع کرنے اور مالی طورپر مضبوط بننے میں مدد ملے گی
اکتوبر 2022ء میں ہندوستان پہلی بار فیفا -یو-17 خواتین عالمی کپ کی میزبان کرے گا، آج وزیر اعظم جناب نریندر مودی جی نے فیفا عالمی کپ کی میزبانی کے لئے گارنٹی پر دستخط کو منظوری دے دی
یہ یقینی طور سے اور زیادہ لڑکیوں کو فٹ بال کھیلنے اور انہیں کھیل قیادت میں اپنی نمائندگی بڑھانے کے لئے متحرک کرے گا
مرکزی وزیر داخلہ اور تعاون کے وزیر جناب امت شاہ نے وزیر اعظم جناب نریندر مودی کی قیادت میں کابینہ کے ذریعے لیے گئے اہم فیصلوں کی ستائش کی۔اپنے ٹوئٹس میں جناب امت شاہ نے کہا کہ سب کے لئے کنکٹی وٹی مودی سرکار کی اولیت ہے۔آج وزیر اعظم جناب نریندر مودی جی کی قیادت میں کابینہ نے دور دراز اوردشوار گزار علاقوں کے 24680اچھوتے گاؤں میں 26316کروڑ روپے کی مجموعی لاگت سے 4جی موبائل خدمات مہیا کرنے کے ایک پروجیکٹ کو منظوری دی ہے۔
مرکزی وزیرداخلہ اور تعاون کے وزیر جناب امت شاہ نے کہا کہ ایک دیگر اہم فیصلے میں مرکزی کابینہ نے 1.64لاکھ کروڑ روپے کے بی ایس این ایل کے احیا پیکیج کو منظوری دی،اس سے بی ایس این ایل کو اپنی موجودہ خدمات کے معیار میں بہتری لانے، 4جی خدمات شروع کرنے اور مالی طورپر مضبوط بننے میں مدد ملے گی۔
اکتوبر 2022ء میں ہندوستان پہلی بار فیفا -یو-17 خواتین عالمی کپ کی میزبان کرے گا،آج وزیر اعظم جناب نریندر مودی جی نے فیفا عالمی کپ کی میزبانی کے لئے گارنٹی پر دستخط کو منظوری دے دی۔ یہ یقینی طور سے اور زیادہ لڑکیوں کو فٹ بال کھیلنے اور انہیں کھیل قیادت میں اپنی نمائندگی بڑھانے کے لئے متحرک کرے گا۔
وزیراعظم کا دفتر
وزیر اعظم فرانس کے دارالحکومت پیرس پہنچ گئے
وزیر اعظم جناب نریندر مودی 13 جولائی 2023 کی سہ پہر پیرس پہنچ گئے۔
فرانس کی وزیر اعظم محترمہ ایلزبتھ بورن نے ہوائی اڈے پر وزیر اعظم مودی کا استقبال کیا۔ وزیر اعظم مودی کا رسمی استقبال کیا گیا اور گارڈ آف آنر پیش کیا گیا۔
وزیر اعظم مودی فرانس کے صدر عالیجناب ایمانوئل میکرون کی دعوت پر باسٹیل ڈے پریڈ میں بطور مہمان خصوصی شرکت کریں گے۔ یہ دورہ ہندوستان-فرانس اسٹریٹجک پارٹنرشپ کی 25 ویں سالگرہ کے جشن کی بھی علامت ہے۔
وزارت دفاع
بھارتی بحریہ نے مڈغاسکر میں انسانیت کی بنیادوں پر امداد اور تباہ کاری راحت فراہم کرنے کی غرض سے ’آپریشن ونیلا ‘ کا آغاز کیا
نئیدہل۔29؍جنوری۔بھارتی بحریہ کے جہاز ایراوت نے جو جنوبی بحر ہند میں ایک مشن کے تحت تعینات ہے ، اس کا رخ مڈغاسگر کی جانب سے موصول ہونےو الی درخواست پر اینٹسیرانا کی جانب موڑ دیا گیا ہے۔ یہ بحری جہاز آپریشن ونیلا کے تحت انسانی ہمدردی کی بنیاد پر امداد اور تباہ کاری راحت مشن انجام دیگا جس کا آغاز سمندری طوفان ڈائنے کی تباہ کاری کے بعد مڈغاسکر کی متاثرہ آبادی کو امداد فراہم کرنے کی غرض سے کیا گیا ہے۔
پورٹ کال کے دوران اس بحری جہاز نے بھارت کے سفارت خانے اور حکومت مڈغاسکر کے ساتھ تال میل بناکر سیلاب سے متاثرہ آبادی کو امداد اور راحت رسانی فراہم کرنے کا منصوبہ وضع کیا۔ بھارتی بحریہ کا یہ جہاز طبی کیمپ اور خوراک ، پانی اور دیگر ضروری راحتی ساز وسامان فراہم کرنے کے انتظامات سے آراستہ و پیراستہ ہے۔
صورتحال پر نظر رکھی جارہی ہے اور بھارتی بحریہ مڈغاسکر میں مقامی آبادی کو تمام تر ضروری امداد دینے کیلئے مستعد ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ۔ع ن
U-399
(Visitor Counter : 93
زراعت اور کاشتکاروں کی فلاح و بہبود کی وزارت
سیٹلائٹ کے ذریعے فصلوں کی نقشہ سازی
حکومت فصل کی پیداوار کی پیشین گوئی اور خشک سالی کے جائزہ سے متعلق مختلف منصوبوں پر عمل درآمد کر رہی ہے، جس میں سیٹلائٹ امیجز کا استعمال شامل ہے، جیسے کہ خلا کا استعمال کرتے ہوئے زرعی پیداوار کی پیشین گوئی، زرعی موسمیات اور زمین پر مبنی مشاہدات  فصل کی پیداوار کے لیے پروجیکٹ، کھیت کی فصلوں کی پیشین گوئی، زرعی خشک سالی کے جائزہ کے لئے، قومی زرعی خشک سالی جائزہ اور نگرانی نظام  ۔
ایف اے ایس اے ایل اور این اے ڈی اے ایم ایس کو مہالانوبس نیشنل کراپ فارکاسٹ سینٹر  محکمہ زراعت اور کسانوں کی بہبود سے منسلک ایک دفتر کے ذریعے چلایا جاتا ہے۔ اس وقت ایف اے ایس اے ایل پروجیکٹ کے تحت نو فصلوں یعنی چاول، گندم، ربیع کی دالیں، ریپ سیڈ اور سرسوں، ربیع، جوار، کپاس، جوٹ، تور اور گنے کا احاطہ کیا گیا ہے۔
سیٹلائٹ امیجز کا استعمال پردھان منتری فصل بیمہ یوجنا  اور پی ایم ایف بی وائی کے تحت مختلف آپریشنل ایپلی کیشنز کے لیے بھی تکنیکی مدد میں کیا جاتا ہے، جیسے کراپ کٹنگ ایکسپریمنٹ  اور پیداوار اور علاقے کے تنازعات کے حل کے لیے اسمارٹ سیمپلنگ ۔
ایم این سی ایف سی، اِسرو اور صنعت کے ساتھ مختلف جیو-اسپیشل حل اور خدمات کو ترقی دینے اور بڑھانے پر کام کر رہا ہے۔ حال ہی میں، ایم این سی ایف سی اور پکسل اسپیس انڈیا پرائیویٹ لمیٹڈ کے درمیان ایک مفاہمت نامے پر دستخط کیے گئے ہیں تاکہ اہمیت کی بنیاد پر منتخب علاقوں میں فصلوں کی شناخت اور نقشہ سازی، فصلوں کی صحت کی نگرانی اور مٹی کے نامیاتی کاربن کے تخمینے کے لیے پکسل کے ہائپر اسپیکٹرل سیٹلائٹس سے تصاویر کا استعمال کرتے ہوئے زرعی تجزیاتی ماڈل تیار کیا جاسکے۔ اس سے فصلوں کے تخمینے کے سروے، ڈیزاسٹر مینجمنٹ اور ریلیف، فصل بیمہ، اور فارم لیول ایڈوائزری میں درستگی بہتر ہوتی ہے۔
یہ معلومات زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک تحریری جواب میں دی۔
۔۔۔۔۔۔۔۔۔۔۔۔۔۔۔۔۔
ش ح۔ ا ک۔ م ر

Urdu No. 7293
(Visitor Counter : 45
وزارت دفاع
ہندوستان اور ملائیشیا کے درمیان مشترکہ فوجی مشقیں ہری ماؤشکتی2022 ملائیشیا کے پولائی ، کلوانگ میں شروع
ہندوستان اور ملائیشیا کے درمیان مشترکہ فوجی مشقیں ہری ماؤشکتی2022 ملائیشیا کے پولائی ، کلوانگ میں شروع ہوگئی ہیں۔یہ مشقیں 12 دسمبر2022 کو ختم ہوں گی۔فوجی مشقیں ہری ماؤشکتی 2022 ہندوستان اور ملائیشیا کے درمیان سالانہ فوجی تربیت کے تحت ہر سال کی جاتی ہیں جن کا2012 کے بعد سے اہتمام کیا جارہا ہے۔
اس سال کی فوجی مشقوں میں ہندوستانی فوج کی گڑھوال رائیفل ریجمینٹ کا تجربہ کار کمباٹ فوجی دستہ حصہ لے رہاہے تاکہ اس تجربات کو مشترک کیا جاسکے جو فوجی مشقوں کے دوران حاصل کی گئی ہیں ۔ اس کا مقصد جنگل کے دشوار گزار راستوں میں مختلف کارروائیوں کی منصوبہ بندی اور ان پر عمل آوری میں ایک دوسرے کی صلاحیت کو بڑھانا ہے ۔اس فوجی مشقوں کا دائرہ جنگل کے دشوار گزار راستوں میں ذیلی روایتی آپریشنس میں بٹالین سطح اور کمپنی سطح کی فیلڈ تربیتی مشقیں  میں ایک کمنانڈ منصوبہ بندی مشق سی پی ایکس کو شامل کرنا ہے۔
مشترکہ فوجی مشقوں کے پروگرام میں ایک مشترکہ کمانڈ پوسٹ کا قیام،مشترکہ فوجی نگرانی کے مرکز، فضائی اثاثوں کی تعیناتی میں مہارت کا اشتراک،تکنیکی مظاہرے، حادثے کے دوران انتظامات اور حادثے کے دوران زخمیوں کو بحفاظت نکالنے کے علاوہ بٹالین کی سطح پر لاجسٹکس کی منصوبہ بندی وغیرہ شامل ہیں۔ مشترکہ میدانی تربیتی مشقیں،مشترکہ جنگ سے متعلق بحث و مباحثے اور مشترکہ طور پرفوجی اعتبار سے صلاحیتوں کا مظاہرہ کرنے کے ساتھ دو روزہ فوجی مشقیں اختتام پذیر ہوں گی، جہاں حکمت عملی کی مہارت کو بڑھانے اور افواج کے درمیان باہمی تعاون کو بڑھانے کے علاوہ فوج سے فوج کے تعلقات کو فروغ دینے پر خصوصی زور دیا جائے گا۔
’’ہری ماؤ شکتی‘‘ نامی فوجی مشقیں ہندوستانی فوج اور ملائیشیا کی فوج کے درمیان دفاعی تعاون کی سطح کو بڑھا ئیں گی ، جس کے نتیجے میں دونوں ممالک کے درمیان باہمی تعلقات کو مزید فروغ ملے گا۔
وزیراعظم کا دفتر
وزیر اعظم نے اروناچل پردیش میں گیانگ کھر کے مقام پر شار نئیما تشو سم نامیگ لہاکھانگ  کے افتتاح کی ستائش کی ہے
وزیر اعظم جناب نریندر مودی نے اروناچل پردیش کے گیانگ کھرکے مقام پر وزیر اعلیٰ جناب پیما کھانڈو کے ذریعہ شار نئیما تشو سم نامیگ لہاکھانگ  کے افتتاح کی ستائش کی ہے۔
اروناچل پردیش کے وزیر اعلیٰ جناب پیما کھانڈو کا ایک ٹویٹ ساجھا کرتے ہوئے، وزیر اعظم نے ٹویٹ کیا:
’’خدا کرے کہ یہ مقدس مقام ہندوستان کے تمام حصوں سے لوگوں کو اپنی طرف متوجہ کرے اور بدھ ازم کے ساتھ ہماری قوم کی قدیم وابستگی کو مزید مستحکم اورگہراکرے۔‘‘
وزیراعظم کا دفتر
وزیراعظم نے صرف ایک سال میں 1 لاکھ کروڑ روپئے کے بقدر آرڈر وصول کرنے کے لئے گورنمنٹ ای مارکیٹ پلیس  کی ستائش کی
وزیراعظم جناب نریندر مودی نے مالی سال 2021-22 کے دوران سالانہ 1 لاکھ کروڑ روپئے کے بقدرخریداری کے لئے گورنمنٹ ای مارکیٹ پلیس کی ستائش کی ہے ۔ انہوں نے یہ بھی کہا کہ جی ای ایم پلیٹ فارم ایم ایس ا یم ای شعبے سے آنے والے 57 فیصد آرڈرس کے ساتھ خاص طور پر ایم ایس ایم ایز کو بااختیار بنارہا ہے ۔
ایک ٹویٹ میں ، وزیراعظم نے کہا:
‘‘ یہ جان کر خوشی ہوئی کہ جی ای ا یم انڈیا نے ایک سال کے دوران ایک لاکھ کروڑ روپئے کے بقدر آرڈر وصول کئے ہیں ۔ گزشتہ سال کے مقابلے میں یہ ایک بڑا اضافہ ہے۔ جی ای ایم پلیٹ فارم ایم ایس ایم ای شعبے سے آنے والے 57 فیصد آرڈر ویلیو کے ساتھ ایم ایس ایم ایز کو خاص طور پر بااختیار بنارہا ہے ’’۔
کوئلے کی وزارت
مئی 2022 کے پہلے نصف کے دوران کوئلے کی پیداوار بڑھ کر 34 ملین ٹن ہو گئی
نئی دہلی،24 مئی ، 2022/ مئی 2022 کے پہلے نصف میں بھارت کی کوئلہ پیداوار میں لگاتار ریکارڈ اضافہ ہو رہا ہے اور اس میں مزید بہتری بھی آرہی ہے ۔ اس سال اپریل میں کوئلے کو بھیجنے کی کارکردگی بھی کافی بہتر رہی۔ مئی ، 2022 کے پہلے نصف میں کوئلے کی پیداوار میں اضافہ ہوکر یہ کل 33.94 ملین ٹن ہو گئی ۔ جو پچھلے سال کے اسی عرصے میں 24.91 ملین ٹن زیادہ ہے۔ 15 مئی ، 2022 تک مجموعی طور پر کوئلہ 37.18 میٹرک ٹن بھیجا گیا ہے جبکہ پچھلے سال اسی مدت کے دوران بھیجے گئے کوئلے سے یہ مقدار 15.87 فیصد ہے۔
اپریل ، 2022 کے پورے مہینے کے لیے کل کوئلہ 71.77 میٹرک ٹن بھیجا گیا تھا جو سال بہ سال کی بنیاد پر 9.39 فیصد کی شرح ترقی ہے۔ ملک میں کل کوئلے کی پیداوار اپریل 2022 میں بڑھ کر 64 ملین ٹن ہو گئی تھی جو 29.80 فیصد کی ایک اچھی شرح ترقی ہے
کوئلے کی وزارت کوئلے کی پیداوار اور اسے بھیجے جانے میں مزید اضافہ کرنے کی لگاتار سبھی کوششیں کر رہی ہےتاکہ لگاتار اقتصادی ترقی اور موسمیاتی عوامل کی وجہ سے ملک میں بجلی کی بڑھتی ہوئی مانگ کو پورا کیا جا سکے۔
۔۔۔
ش ح ۔ اس۔ ت ح ۔
U –5707
(Visitor Counter : 76
بجلی کی وزارت
این ٹی پی سی نے 977.07 ایم یو کی اعلی ترین یومیہ مجموعی پیداوار حاصل کی
نئی دہلی،29 جولائی 2020/ این ٹی پی سی لمیٹیڈ، وزارت بجلی کے تحت آنے والے اور ملک کی سب سے بڑی بجلی پیدا کرنے والی کمپنی کے بیان کے مطابق 28 جولائی 2020 کو 977.07 ملین یونٹ  کی اعلی ترین یومیہ مجموعی پیداوار حاصل کرلی ہے۔
این ٹی پی سی کی مجموعی پیداوار میں، اس کی معاون اور مشترکہ صنعت والی  کمپنیوں سے پیداشدہ بجلی بھی شامل ہے۔
این ٹی پی سی نے کہاکہ اس کے پانچ پاور اسٹیشنوں ، چھتیس گڑھ میں کوربا، سیپت اور لارا، اڈیشہ میں تالچیر کنیما ، اور ہماچل پردیش میں کول ڈیم ہائیڈرو کےذریعہ غیر معمولی کارکردگی کا مظاہرہ کیا گیا ہے اور اس دن 100 فی صد پلانٹ لوڈ فیکٹر  حاصل کیا گیا ۔ این ٹی پی سی کے ذریعہ حاصل کی گئی گزشتہ سب سےاچھی یومیہ پیداوار 12 مارچ 2019 کو 935.46 ایم یو تھی۔
62910 میگاواٹ کی کل تنصیبی صلاحیت کے ساتھ، این ٹی پی سی گروپ کے پاس 70 پاور اسٹیشن ہیں، جس میں 24کوئلہ ، 7 مشترکہ گیس سائیکل /رقیق ایندھن، ایک ہائیڈرو ،13 قابل تجدید توانائی اور 25 معاون اور مشترکہ جے وی کمپنیوں والے پاور اسٹیشن شامل ہیں۔
م ن۔ ش ت ۔ ج
Uno-4218
(Visitor Counter : 127
صحت اور خاندانی بہبود کی وزارت
وزارت صحت کے ای-سنجیونی اوپی ڈی نےافتتاح کے چھ ماہ کے اندر تین لاکھ ٹیلی- کنسلٹیشن مکمل کیے
سرفہرست چار ریاستوں میں مستفدین کے ذریعے تقریباً 90 فیصد کا استعمال
صحت اور خاندانی فلاح و بہبود کی وزارت کے ای-سنجیونی اوپی ڈی پلیٹ فارم نے تین لاکھ ٹیلی-کنسلٹیشن مکمل کرلیے ہیں۔ یہ تاریخی حصولیابی افتتاح کے چھ مہینے کے اندر حاصل ہوئی ہے۔
ای-سنجیونی اوپی ڈی خدمات نے کووڈ-19وبائی مرض کے دوران مریض سے ڈاکٹر تک ٹیلی میڈیسن فراہم کی ہیں۔اس میں جسمانی دوری کو یقینی بناتے ہوئے کووڈ-19کو پھیلنے سے روکنے میں مدد کی ہے اور ساتھ ہی غیر کووڈ ضروری طبی نگہداشت کی سہولیات بھی فراہم کی ہیں۔ٹیلی- کنسلٹیشن کی زیادہ تعداد شہریوں میں اس کی مقبولیت کا ثبوت ہے۔
ٹیلی-کنسلٹیشن میں 129801 ڈیجیٹل بات چیت کےساتھ تمل ناڈو سب سے اوپر ہے۔تمل ناڈو میں او پی ڈی کنسلٹیشن کے لئے 9 اگست تک 32035 رجسٹریشن ہوئے تھے اور اسی مہینے میں 19 تاریخ تک 56346 کنسلٹیشن فراہم کی گئی تھیں۔اس ریاست میں 8 ستمبر 2020ء تک تقریباً ایک لاکھ کنسلٹیشن رجسٹر کئے گئے۔ اس پلیٹ فارم نے کووڈ-19 سے بری طرح متاثر اس ریاست کو ضروری طبی نگہداشت ایسے نازک میں وقت میں فراہم کی، جب روایتی دواؤں کو وبائی مرض کے لئے خطرناک مانا جارہا تھا۔
تمل ناڈو کے بعد اس معاملے میں اترپردیش، کیرالہ  اور اتراکھنڈ  آتے ہیں۔ان چار ریاستوں میں مجموعی ٹیلی-کنسلٹیشنز کی تعداد 269264 ہے ۔
ای-سنجیونی او پی ڈی میں گجرات اور جموں وکشمیر کو اور ای-سنجیونیسے چھتیس گڑھ کو شامل کرنے کے بعد ای –سنجیونی کا استعمال کرنے والی ریاستوں اور مرکز کے زیر انتظام علاقوں کی کل تعداد بڑھ کر 26 ہو چکی ہے۔ ای-سنجیونی او پی ڈی کے لئے تقریباً 4600 ڈاکٹروں کو تربیت فراہم کی گئی ہے اور ای –سنجیونی کے نیشنل نیٹ ورک میں روزانہ اوسطاً6000کنسلٹیشنز درج کی گئی ہے۔
ای –سنجیونی ٹیلی میڈیسن پلیٹ فارم کو جو چیز خصوصیت عطا کرتی ہے، وہ یہ ہے کہ اس پلیٹ فارم کا آپریشن اور مینجمنٹ انوکھے طریقے سے کیا جارہا ہے۔ریاستوں اور نافذ کرنے والی ایجنسیکے درمیان قریبی اور اثر انگیز رابطہ کو یقینی بنایاجاتا ہے۔ اس سے صارفین کی طرف سے فوری فیڈ بیک حاصل ہوتا ہے، جو نافذ کرنے والی ٹیم کو فوراً متحرک کردیتا ہے۔اسی طرح ای –سنجیونی کی اثر انگیزی؍پیداواریت میں نہ صرف لگاتار اضافہ ہورہا ہے، بلکہ ریاستوں میں صارفین کو جب بھی ضرورت ہوتی ہے، اس میں نئی خصوصیات لگاتار جوڑی جارہی ہیں۔
ای –سنجیونی پلیٹ فارم نے دو قسم کی ٹیلی میڈیسن خدمات فراہم کی ہیں، ڈاکٹر سے ڈاکٹر اور مریض سے ڈاکٹر ٹیلی-کنسلٹیشنز۔ اول الذکر کو آیوشمان بھارت ہیلتھ اور ویلنس سینٹرکے ذریعے نافذ کیاجارہا ہے۔اس کامقصد سبھی 1.5 لاکھ ایچ ڈبلیو سی میں شناخت شدہ میڈیکل کالج اسپتالوں کے ساتھ اشتراک کرتے ہوئے ‘ہب اور اسپوک’ماڈل کے تحت نافذ کرنا ہے۔ ریاستوں نے ‘اسپوکس’ یعنی ایس ایچ سی، پی ایچ سی اور ایچ ڈبلیو سی میں ٹیلی-کنسلٹیشن خدمات مہیا کرانے کے لئے میڈیکل کالجوں اور ضلع اسپتالوں میں ڈیڈیکیٹڈ ‘ہبس’کی شناخت اور تشکیل کی ہے۔
وزارت صحت نے کووڈ-19وبائی مرض کے مدنظر مریض سے ڈاکٹر تک ٹیلی میڈیسن کے لئے اپریل 2020ء میں دوسری ٹیلی-کنسلٹیشن سروس‘ای –سنجیونی اوپی ڈی’شروع کی تھی۔اس نے کووڈ-19 کو پھیلنے سے روکنے کے ساتھ ساتھ غیر کووڈ-19 طبی نگہداشت فراہم کرنے میں اہم رول اداکیا ہے۔
وزارتِ تعلیم
قومی کونسل برائے ٹیچر ایجوکیشن نے ایچ ای آئی/ٹی ای آئی کے ٹیچر ایجوکیشن پروگراموں کی شناخت کے عمل کو ہموار کرنے کے لیے پورٹل کا آغاز کیا
اس پورٹل پر نئے لانچ کیے گئے 4 سالہ آئی ٹی ای پی پر کارروائی کی جائے گی
پورٹل کا مقصد ایک خودکار مضبوط فریم ورک فراہم کرنا ہے جس سے جوابدہی، شفافیت اور کاروبار کرنے میں آسانی ہو
وزارت تعلیم کے تحت نیشنل کونسل فار ٹیچر ایجوکیشن  نے ایچ ای آئی/ٹی ای آئی کے ٹیچر ایجوکیشن پروگراموں کی شناخت کے پورے عمل کو ہموار کرنے کے لیے ایک آن لائن پورٹل شروع کیا ہے - اداروں کے معائنہ سمیت کورسز کے لیے درخواست طلب کرنے کے وقت سے لے کر شناختی آرڈر جاری کرنے کے مرحلے تک۔ حال ہی میں شروع کی گئی 4 سالہ آئی ٹی ای پی اپلیکیشنز کی درخواستوں پر اس پورٹل پر کارروائی کی جائے گی۔
یہ پورٹل این سی ٹی ای کے کام کاج میں ایک مثالی تبدیلی لائے گا۔ اس کا مقصد ایک خودکار مضبوط فریم ورک فراہم کرنا ہے جس سے جوابدہی، شفافیت اور کاروبار کرنے میں آسانی ہو۔
آئی ٹی ای پی کے لیے آن لائن درخواستوں پر این سی ٹی ای ویب سائٹ کے ’ایڈمن لاگ ان‘ کے ذریعے کارروائی کی جائے گی۔
۔ کمیوں/ایس سی این سے متعلق ایچ ای آئی/ٹی ای آئی سے تمام مواصلات اسی طرح آئی ٹی ای پی پورٹل پر بھیجے جائیں گے۔ آن لائن معائنہ کے لیے، اسٹیک ہولڈروں کو این سی ٹی ای ویب سائٹ پر وی ٹی پورٹل تک رسائی حاصل کرنی ہوگی۔
ا قتصادی امور کی کابینہ کمیٹی
کابینہ نے قومی ایڈز کنٹرول پروگرام۔IV  کو بارہویں پنچ سالہ منصوبے کے بعد اپریل 2017 سے مارچ 2020 تک تین سال کی مدت کے لئے جاری رکھنے کو منظوری دی
نئی دہلی، 7 مارچ 2019، وزیراعظم جناب نریندر مودی کی زیر صدارت اقتصادی امور کی کابینہ کمیٹی کی میٹنگ میں آج قومی ایڈز کنٹرول پروگرام۔IV  کو بارہویں پنچ سالہ منصوبے کے بعد اپریل 2017 سے مارچ 2020 تک تین سال کی مدت کے لئے جاری رکھنے کو منظوری دی گئی۔ اس کے لئے مجموعی طور پر 6434.76 کروڑ روپے مخصوص کئے گئے ہیں۔
فوائد:
- 99فیصد سے زیادہ آبادی ایچ آئی وی سے پاک رہے گی۔
- جامع ایچ آئی وی روک تھام پروگرام کے ذریعہ سالانہ ، کلیدی آبادی کے 70 لاکھ سے زیادہ لوگوں کو کور کیا جائے گا۔
- تین کے اس پروجیکٹ میں تقریباً 15 کروڑ غیر محفوظ آبادی  کی ایچ آئی وی جانچ کی جائے گی۔
- تین سال کے اس پروجیکٹ کے دوران ناکو  سے حمایت یافتہ بلڈ بینکوں میں 2 کروڑ 32 لاکھ یونٹ خون جمع کیا جائے گا۔
- تین سال کے اس پروجیکٹ کے دوران جنسی تعلقات سے پھیلنے والی بیماریوں سے دو کروڑ 82 لاکھ سےزیادہ معاملات کی دیکھ ریکھ کی جائے گی۔
- پروجیکٹ کی مدت ختم ہونے تک 17 پی ایل ایچ آئی وی کو مفت اینٹی۔ ریٹرو وائرل علاج دستیاب کرایا جائے گا۔
۔۔۔۔۔۔۔۔۔۔۔
م ن۔م م ۔ن ا۔
U- 1456
(Visitor Counter : 62
|
صحت اور خاندانی بہبود کی وزارت
|
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 195.35 کروڑ سے تجاوز کرگئی
12 سے 14 سال کی عمر کے گروپ کے لئے 3.52 کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 50,548 ہے
گذشتہ 24 گھنٹوں میں 6,594 نئے معاملات سامنے آئے
شفایابی کی شرح فی الحال 98.67 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 2.32 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 195.35 کروڑ  سے تجاوز کرگئی ہے۔یہ سنگ میل2,50,56,366 سیشن کے ذریعہ حاصل کیا گیا ہے۔
12 سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 3.52کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,04,07,856
|
|
دوسری خوراک
|
|
1,00,51,278
|
|
احتیاطی خوراک
|
|
54,28,444
|
|
صف اول کے کارکنان
|
|
پہلی خوراک
|
|
1,84,20,877
|
|
دوسری خوراک
|
|
1,76,03,428
|
|
احتیاطی خوراک
|
|
92,63,066
|
|
12 سے 14 سال کی عمر کا گروپ
|
|
پہلی خوراک
|
|
3,52,45,234
|
|
دوسری خوراک
|
|
1,97,20,704
|
|
15 سے 18 برس کی عمر کے گروپ کے افراد
|
|
پہلی خوراک
|
|
5,99,04,925
|
|
دوسری خوراک
|
|
4,71,15,299
|
|
18سے44برس کی عمرکےگروپکےافراد
|
|
پہلی خوراک
|
|
55,76,90,388
|
|
دوسری خوراک
|
|
49,55,27,099
|
|
احتیاطی خوراک
|
|
16,04,137
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,33,51,704
|
|
دوسری خوراک
|
|
19,21,33,694
|
|
احتیاطی خوراک
|
|
18,65,658
|
|
60 سال سے زیادہ عمرکےافراد
|
|
پہلی خوراک
|
|
12,71,75,680
|
|
دوسری خوراک
|
|
11,99,15,033
|
|
احتیاطی خوراک
|
|
2,11,45,856
|
|
احتیاطی خوراک
|
|
3,93,07,161
|
|
کل تعداد
|
|
1,95,35,70,360
ہندوستان میں زیرعلاج مریضوں کی تعداد آج 50,548 ہوگئی جو ملک کے مجموعی پازیٹو معاملات کا 0.12 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.67 فیصد ہے۔گزشتہ 24 گھنٹوں کے دوران 4,035 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,26,61,370 ہے۔
گزشتہ 24 گھنٹوں کے دوران 8,594 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 3,21,873 انجام دیئے گئے۔ ہندوستان میں اس وقت تک مجموعی طور پر 85.54 کروڑ سے زیادہ  ٹیسٹ کئے جاچکے ہیں ۔
ملک میں مثبت معاملات کی ہفتہ وار شرح اس وقت 2.32 فیصد ہے۔جبکہ مثبت معاملات کی یومیہ شرح اس وقت 2.05 فیصد درج کی گئی ہے۔
وزیراعظم کا دفتر
ایشیائی کھیلوں میں مردوں کے بیڈمنٹن سنگلز میں کانسی کا تمغہ حاصل کرنے کی شاندار کامیابی پر وزیر اعظم نے پرنائے ایچ ایس کی تعریف کی
وزیر اعظم جناب نریندر مودی نے ایشیائی کھیلوں میں مردوں کے بیڈمنٹن سنگلز میں کانسی کا تمغہ حاصل کرنے کی شاندار کامیابی پرنائے ایچ ایس کی تعریف کی ہے۔
وزیر اعظم نے ایکس پر پوسٹ کیا؛
‘‘ایشیائی کھیلوں میں مردوں کے بیڈمنٹن سنگلز میں کانسی کا تمغہ حاصل کرکے @PRANNOYHSPRI کی شاندار کامیابی سے مجھے بہت خوشی ہوئی ہے! ان کا غیر متزلزل عزم اور مسلسل استقامت سے خواہشمند ایتھلیٹ سبق حاصل کرسکتے ہیں۔
شاباش ،پرنائے! ملک اس کامیابی کا جشن منا رہا ہے۔’’
۔۔۔۔۔۔۔۔۔۔۔
ش ح۔ا گ۔ن ا۔
U-10478
(
وزارت خزانہ
وزیر خزانہ محترمہ نرملا سیتا رمن نے عالمی بینک –آئی ایم ایف کی ترقیاتی کمیٹی کی میٹنگ میں شرکت کی
وزیر خزانہ نے کووڈ-19 سے نمٹنے کےلئے کئے جانے والے اقدامات سے واقف کرایا ان اقدامات میں غریبوں اور کمزوروں کے لئے سماجی امداد کے اقدامات اور مالی نیز ضابطوں کی پابندی کے امور میں ریلیف کی کارروائیاں شامل ہیں
نئی دہلی،17,- اپریل 2020/مرکزی وزیر خزانہ محترمہ سیتا رمن نے آج یہاں ویڈیو کانفرنس کے ذریعہ ترقیاتی کمیٹی کی 101 ویں میں شرکت کی۔ ایجنڈہ کے موضوعات میں کووڈ-19 کی ہنگامی صورتحال میں عالمی بینک کے گروپ ریسپانس کی تازہ ترین معلومات اور کووڈ 19 کی قرضے کے اقدامات :آئی ڈی اے ملکوں کی مدد کے سلسلہ میں بین الاقوامی کال۔
محترمہ نرملا سیتا رمن نے اجلاس کے دوران ا پنے ایک بیان میں کہا کہ ہمارے آبادی کے بڑے سائز کو دیکھتے ہوئے بھارت کووڈ کا ایک بڑا ہاٹ اسپاٹ بن سکتا ہے۔ حکومت نے اپنی کوششو ں میں کوئی کمی نہیں چھوڑی ہے۔ اس نے صحت نظام کی مدد کے لئے زبردست کوششیں کی ہیں اور اس وبائی بیماری کے پھیلاؤ کو روکنے کی موثر کارروائی کی ہے۔ بعض اہم اقدامات میں ایک دوسرے سے فاصلہ برقرار رکھنا ،سفری پابندیاں سرکاری اور پرائیوٹ شعبوں میں گھر پر ہی ٹھہرنا اور وہی سے دفتر کا کام کرنا اور براہ راست صحت اسکیمیں جیسے جانچ کے کام میں تیزی لانا اسکریننگ اور علاج معالجے نے اس وبائی بیماری کو پھیلنے سے روکنے میں مدد دی ہے۔
وزیر خزانہ نے بتایا کہ حکومت نے 23 امریکی بلین ڈالر کی مالیت کے امدادی اقدامات کا اعلان کیا ہے جو صحت کارکنوں کو مفت صحت انشورنس ، نقدی کی منتقلی ، مفت کھانے اور گیس کی تقسیم اور متاثرہ کارکنوں کے لئے سماجی تحفظ کے اقدامات شامل ہیں۔
فرموں خاص طور پر ایس ایم ای فرموں کی مدد کے لئے جو فوری نقصان سے دوچار ہوں گے ، حکومت نے انکم ٹیکس ، جی اایس ٹی، کسٹم ، ،مالی خدمات اور کارپوریٹ امور میں ریلیف فراہم کیا ہے۔ ریزرو بینک کا رویہ بھی پرتعاون رہا ہے۔ ریگولیٹر حضرات مارکیٹ کے اتار چڑھاؤ کو کم کرنے کے لئے اقدامات کررہے ہیں۔ حکومت انسان دوستی کی امدا د کی شکل میں فاضل ریلیف مہیا کرنے اور آنے والے دنوں میں اقتصادی امداد فراہم کرنے کے لئے ساجھے داروں کے ساتھ ملکر سرگرمی سے کام کررہی ہے۔
محترمہ سیتا رمن نے یہ بھی بتایا کہ عالمی برادری کے ذمہ دارشہریوں کی حیثیت سے ہم ضرورت مند ملکوں کو ضروری دوائیں دستیاب کرارہے ہیں اور ضرورت پڑنے پر یہ سلسلہ جاری رکھیں گے۔ انہوں نے تیز رفتاری کے ساتھ کووڈ-19 ریسپانس فیسیلیٹی شروع کرنے میں عالمی بینک کے گروپ کی تیز رفتاری اور ہنرمندی کی تعریف کی۔
م ن۔ ج۔ ج
Uno- 1818
(Visitor Counter : 133
وزیراعظم کا دفتر
وزیر اعظم نے جاپان کے سابق وزیر اعظم شنزو آبے کی آخری رسومات میں شرکت کی
وزیر اعظم جناب نریندر مودی نے ٹوکیو کے نیپون بدوکان میں جاپان کے سابق وزیر اعظم شنزو آبے کی آخری رسومات میں شرکت کی۔ اس موقع پر 20 سے زیادہ سربراہان مملکت/ حکومت سمیت 100 سے زیادہ ممالک کے نمائندے موجود تھے۔
وزیر اعظم نے سابق وزیر اعظم آبے کی یادوں کو عزت بخشی، جن کے بارے میں ان کا ماننا ہے کہ وہ ان کے عزیز دوست اور ہند-جاپان پارٹنرشپ کے عظیم چمپئن تھے۔
آخری رسومات کی ادائیگی کے بعد، وزیر اعظم نے آنجہانی پی ایم آبے کی اہلیہ، محترمہ آکی آبے سے آکاساکا محل میں ذاتی طور پر ملاقات کی۔ وزیر اعظم مودی نے محترمہ آبے کو دلی تعزیت پیش کی۔ انہوں نے اپنی یادگار دوستی اور ہند-جاپان تعلقات کو نئی بلندیوں تک پہنچانے میں سابق وزیر اعظم آبے کے بیش بہا تعاون کو یاد کیا۔ وزیر اعظم نے اس کے بعد تھوڑی دیر کے لیے وزیر اعظم کیشیدا سے بھی ملاقات کی اور انہیں اپنی طرف سے تعزیت پیش کی۔
مواصلات اور اطلاعاتی ٹیکنالوجی کی وزارت
مرکزی کابینہ نے موبائل خدمات سے محروم گاوؤں میں 4جی موبائل خدمات بہم کرنے کے لئے کل 26316کروڑ روپے کے لاگت والے ایک پروجیٹ کو منظوری دی
سب کے لئے ڈیجیٹل شمولیت اور کنکٹی وٹی سرکار کے ’انتودیہ‘وژن کا ایک غیر منقسم حصہ ہے۔ پچھلے سال سرکار نے 5ریاستوں کے 44 خواہش مند اضلاع کے 7287 محروم گاوؤں میں 4جی موبائل خدمات دستیاب کرانے کے پروجیکٹ کو منظوری دی تھی۔
سال 2021ء میں اپنے یوم آزادی کے خطاب میں وزیر اعظم نے جناب نریندر مودی نے سرکاری منصوبوں کو مکمل کرنے پر زور دیا تھا۔ مرکزی کابینہ نے آج ملک بھر کے تمام موبائل خدمات سے محروم گاوؤں میں مکمل طورسے 4جی موبائل خدمات فراہم کرنے کے لئے ایک پروجیکٹ کو منظوری دی، جس پر 26316کروڑ روپے کی مجموعی لاگت آئے گی۔
اس پروجیکٹ کے تحت ملک کے دور دراز اور دشوار گزار علاقوں میں واقع 24680محروم گاوؤں میں 4جی موبائل خدمات مہیا کرائی جائے گی ۔ اس پروجیکٹ میں باز آبادکاری ، نئی بستیوں، موجودہ آپریٹروں کے ذریعے اپنی خدمات کو واپس لے لینے وغیرہ کو دھیان میں رکھتے ہوئے 20فیصد اضافی گاوؤں کو شامل کرنے کا التزام ہے۔ اس کے علاوہ صرف 2جی ؍3جی کنکٹی وٹی والے 6279گاوؤں کو اَپ گریڈ کرکے وہاں 4جی کنکٹی وٹی مہیا کرائی جائے گی۔
اس پروجیکٹ کو بی ایس این ایل کے ذریعے ’آتم نر بھر بھارت‘ کے 4جی ٹیکنالوجی اسٹیک کا استعمال کرتے ہوئے لاگو کیا جائے گا اور اس کی مالی مدد یونیورسل سروس اوبلی گیشن فنڈ کے ذریعے کی جائے گی۔ 26316کروڑ روپے کی پروجیکٹ لاگت میں پونجی پر مبنی خرچ کیپیکس اور 5سال کا آپریشن خرچ شامل ہے۔
بی ایس این ایل پہلے سے ہی ’آتم نر بھر 4جی‘ٹیکنالوجی اسٹیک‘کا استعمال کرنے کے عمل میں ہے۔ جس کا استعمال اس پروجیکٹ میں بھی کیا جائے گا۔
یہ پروجیکٹ دیہی علاقوں میں موبائل کنکٹی وٹی مہیا کرانے کے سرکار کے وژن کو تعبیر آشنا کرنے کی سمت میں ایک اہم قدم ہے۔ اس پروجیکٹ سے موبائل براڈ بینڈ کے توسط سے متعدد ای-گورننس خدمات، بینکنگ خدمات، ٹیلی-میڈیسن، ٹیلی-ایجوکیشن وغیرہ کو دستیاب کرانے کو بڑھاوا ملے گا اور دیہی علاقوں میں روزگار پیدا ہوگا۔